Mange nordjyder bliver sendt i virksomhedspraktik. Jammerbugt og Rebild Kommuner sender omkring en tredjedel af de arbejdsløse ud i fire ugers virksomhedspraktik. I modsætning til en ansættelse på løntilskud kan vare i op til 12 måneder, og i den periode får arbejdsgivere, der giver70 kroner i timen i tilskud, så udbetaler virksomheden ikke løn i den fire ugers virksomhedspraktik. Den ledige får under praktikken enten a-kasse eller kontanthjælp. - Et sted som Jammerbugt Kommune, hvor man burger det i så høj grad, der er det gratis arbejdskraft ude i virksomhederne. Det er misbrug af de ledige, og det er et eller andet sted også misbrug af virksomhederne, mener Anna Kirsten Olesen fra LO i Aalborg til P4 Nordjylland. Formanden for beskæftigelsesudvalget Eva Rytter Andersen i Jammerbugt Kommune afviser kritikken. Hun henviser til kommunens egne statistikker på de forsikrede ledige. - Og der har vi faktisk den laveste ledighed blandt de kommuner, vi bliver sammenlignet med. Så uanset hvad man mener om det, så virker det i hvert fald i forhold til at folk bliver hængende i nogen af de virksomheder de er ude i og dermed kommer i job, siger Eva Rytter Andersen til P4 Nordjylland.

Opsummering:
Jammerbugt og Rebild Kommuner sender omkring en tredjedel af de arbejdsløse ud i fire ugers virksomhedspraktik. Og det er et problem ifølge LO.